OpenLLM-France/wikimedia huggingface dataset:
# Mànitx (Calmúquia)

* Per a altres significats, vegeu «Mànitx».
Mànitx (en rus: Маныч) és un poble (un possiólok) de Calmúquia, a Rússia, segons el cens del 2012 tenia 396 habitants. Pertany al districte municipal d'Ikí-Burul.

## Referències

* ↑ «Карты Генштаба L-38 (Г) 1:100000. Дагестан, Калмыкия, Астраханская область.1989». Arxivat de l'original el 2014-10-26.
* ↑ «L-38 карты Генштаба СССР. Элиста, Черкесск, Пятигорск, Волгодонск». Arxivat de l'original el 2014-10-26.
# Kévin Malcuit

Kévin Malcuit (Châtenay-Malabry, Alts del Sena, França, 31 de juliol de 1991) és un futbolista francès d'origen marroquí i maurità. Juga com a defensa i el seu equip actual és el S.S.C. Napoli de la Sèrie A d'Itàlia.

## Trajectòria

Es va formar als planters de Racing i Mònaco. Després de dos anys en les categories inferiors del club monegasc, va debutar en el primer equip, el 18 de setembre de 2010 contra el Toulouse Football Club, substituint Vincent Muratori en el minut 70. El gener de 2012 va ser cedit al Vannes, amb el qual va debutar el 17 de febrer següent contra el Niort; l'1 de març va marcar el seu primer gol davant l'Orléans. Al final de la temporada, va fitxar lliure pel Fréjus.
El 9 de gener de 2014 va ser contractat pel Niort de la Ligue 2. El 18 d'abril va debutar davant el Brest. La temporada següent, gràcies a les seves bones actuacions, es va guanyar un lloc de titular, jugant molts partits en qualitat de migcampista defensiu. L'agost de 2015 va ser transferit al Saint-Étienne, on va debutar el 20 de setembre contra el Nantes. Amb els Verts va totalitzar 46 partits en dues temporades. El 8 de juliol de 2017 va passar al Lille, on va concloure la temporada amb 25 presències.
El 8 d'agost de 2018 va signar un contracte de cinc anys amb el Napoli italià, per 12 milions d'euros. Va debutar en Sèrie Al 26 de setembre següent, en el partit contra el Parma, guanyat 3 a 0 pels napolitans.

## Palmarès
### SSC Napoli

* 1 Copa italiana: 2019-20.

## Referències

* ↑ https://www.dfb.de/datencenter/personen/kevin-malcuit/spieler
* ↑ «Il Napoli ufficializza l'acquisto di Kevin Malcuit». sscnapoli.it. Arxivat de l'original el 2018-08-10. [Consulta: 9 agost 2017].
* ↑ «AS Monaco - Tolouse FC, 18/09/2010». transfermarkt.es. [Consulta: 9 agost 2018].
* 1 2 3 «Kévin Malcuit - Historial de fichajes». transfermarkt.es. [Consulta: 9 agost 2018].
* ↑ «FC Chamois Niort - Stade Brestois 29, 18/04/2014». transfermarkt.es. [Consulta: 10 agost 2018].
* ↑ «Kévin Malcuit - Datos detallados de rendimiento». transfermarkt.es. [Consulta: 10 agost 2018].
* ↑ «AS Saint-Étienne - FC Nantes, 20/09/2015». transfermarkt.es. [Consulta: 10 agost 2018].
* ↑ «Kévin Malcuit - Datos detallados de rendimiento». transfermarkt.es. [Consulta: 10 agost 2018].
* ↑ «Kévin Malcuit - Datos detallados de rendimiento». transfermarkt.es. [Consulta: 10 agost 2018].
* ↑ «SSC Napoli - Parma Calcio 1913, 26/09/2018». transfermarkt.es. [Consulta: 28 setembre 2018].

## Enllaços externs

* Fitxa de Kévin Malcuit a lfp.fr.
* Fitxa de Kévin Malcuit a transfermarkt.es.
# Vulgrí I d'Angulema

Vulgrí I, que va viure al segle ix, fou el primer comte hereditari de l'Angoumois o comtat d'Angulema de 866 a la seva mort, el 886. Aquest comtat va restar en la seva descendència durant prop de 450 anys.
Era el fill de Vulfard, comte de Flavigny, i de Susana, filla de Bigó de París i de Tolosa. El seu germà Hilduí fou abat de Basílica de Saint-Denis de 814 a 840.
Encara que estranger al país, Vulgrí fou col·locat el 866 al capdavant dels comtats d'Angulema, de Périgord i d'Agen per Carles II el Calb. S'hi va quedar fins a 886, data de la seva mort. Havia estat designat, segons la Crònica d'Adémar de Chabannes, per remeiar els desordres locals i contenir els normands. Des de 868, va fer reconstruir les muralles d'Angulema.
Es va casar amb Regelinda, germana de Guillem de Tolosa, filla de Bernat de Septimània i de la seva esposa Duoda. Fou el darrer exemple en què la voluntat reial imposava un administrador a una regió; va transmetre els seus títols i els béns que se'n derivaven, als seus fills.
Va tenir almenys dos fills:
* Alduí o Hilduí comte d'Angulema (886- 916)
* Guillem, comte de Périgord (886-920).
i una filla:
Aquesta branca major es va extingir cap al 975.

## Notes i referències

* ↑ 20Nobility.htm#Vulgrinusdied886A Vulgrin 1r a la Fundació per a la genealogia medieval
* 1 2 André Debord, La société laïque dans les pays de la Charente Xe-XIIe s., Picard, 1984, 585 pàg. (ISBN 2-7084-0112-2)

## Fonts

* Abbé J. Nanglard, "Cartulaire de l'église d'Angoulême", dans Bulletin et mémoires de la société archéologique et historique de la Charente, t. IX, 1899
* Annales Engolimenses, MGH, Scriptores, t. IV, pàg. 5
* Adémar de Chabannes, Chronique, publiée par J. CHAVANON, París, Picard, 1897
* BSHAP 1970, pàg. 119, 1979 pàg. 244
* Tarde pàg. 46
* Favier pàg. 743
* Charet pàg. 190
* Grelière pàg. 22
# Caro (Ar Mor-Bihan)

Caro (en bretó Karozh) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 1.129 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.202 | 1.259 | 1.144 | 1.087 | 1.053 | 1.096 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Noël Colineaux | |

## Referències

Viccionari
# Batis d'ulleres de Blissett

La batis d'ulleres de Blissett (Platysteira blissetti) és un ocell de la família dels platistèirids (Platysteiridae).

## Hàbitat i distribució

Habita el sotabosc de la selva pluvial, a les terres baixes de Guinea, Sierra Leone, Libèria, Costa d'Ivori, Ghana, Togo, Nigèria i sud del Camerun.

## Referències

* ↑ «Batis d'ulleres de Blissett». Cercaterm. TERMCAT, Centre de Terminologia. Rev. 20/03/2022(català)
# Josep Collaso i Gil

Josep Collaso i Gil (Sant Gervasi de Cassoles, 7 d'agost de 1857 - Barcelona, 7 d'abril de 1926) fou un polític i filantrop català, fill de Pere Collaso i Gil.

## Biografia

Fill de Pere Collaso i Gil. natural de l'Havana. que va ser Senador español i Rosa Gil i Martinez natural de Matanzas, tenia un gran patrimoni immobiliari a Barcelona (vegeu Casa Collaso). Era soci de l'Institut Agrícola Català de Sant Isidre, de Foment del Treball Nacional, de l'Ateneu Barcelonès i de la Societat Econòmica Barcelonesa d'Amics del País.
Pertanyia al Partit Liberal Fusionista i en fou elegit diputat pel districte de Vilafranca del Penedès a les eleccions generals espanyoles de 1886 i pel de Manresa a les eleccions generals espanyoles de 1898. També fou diputat de la diputació de Barcelona en 1882 i senador per la província de Barcelona el 1901-1902, 1905-1907 i senador vitalici des de 1908.
Considerat l'home de confiança de Segismundo Moret y Prendergast a Barcelona, va ser alcalde de Barcelona el 1894-1895, 1896-1897, 1909-1910 i 1913 (abril-novembre). Durant la direcció del comte de Romanones fou el cap del Partit Liberal a Barcelona- També fou senador per la província de Barcelona el 1901, 1902, 1905-1907 i Senador vitalici des de 1908.
Va fundar la primera escola municipal i aquesta seguí el mètode Montessori; també va introduir la higiene a les escoles. Com a filantrop fundà l'Associació Amics dels Pobres. En morir va deixar un llegat a l'Hospital de la Santa Creu i Sant Pau i es construïren diverses escoles entre elles el Grup Escolar Collaso i Gil, inaugurat en època republicana.

## Referències

* ↑ José Varela Ortega. El poder de la influencia: geografía del caciquismo en España (1875-1923), p.720.
* 1 2 «Expediente personal del Senador José Collaso Gil.». Senado de España.
* ↑ «esquela». La Vanguardia, 15-04-1926, pàg. 2.
* ↑ «Josep Collaso i Gil». Gran Enciclopèdia Catalana. Barcelona: Grup Enciclopèdia Catalana.
* ↑ «Expediente personal del senador D. Pedro Collaso y Gil, por la provincia de Barcelona y vitalicio». Senado de España, 1871-1887. [Consulta: 1r octubre 2020].
* ↑ Julià Cèlia Canyelles. Els governs de la ciutat de Barcelona (1875-1930). Ajuntament de Barcelona, 2013, p.144. ISBN 978-84-9850-461-3.
* ↑ Fitxa del Senat
# X Campionat Individual d'Escala i Corda

El X Campionat Individual d'Escala i Corda, desena edició del torneig, tingué lloc entre juny i juliol del 1995 i acabà amb una final inèdita entre Genovés I i Álvaro de Faura coneguda com «la partida del segle».
L'endemà de la mort de Cabanes, À Punt reemeté la final en homenatge.

## Referències

* ↑ «La partida del segle». Àpunt Mèdia, 27-03-2020. [Consulta: 10 juliol 2023].
* ↑ «À Punt reemetrà avui a les set del vespre “la partida del segle” en honor a Paco Cabanes, el Genovés». VilaWeb, 01-08-2021. [Consulta: 11 juliol 2023].
# Carnèades

Carnèades (grec antic: Καρνεάδης, llatí: Carneades), fill d'Epícom o Filòcom, fou un filòsof grec nascut a Cirene al voltant de l'any 213 aC al nord d'Àfrica (actual Líbia). Va anar de jove a Atenes i va estudiar amb els estoics. Fou representant de l'escepticisme moderat i successor d'Arcesilau de Pítana al capdevant de l'Acadèmia, iniciant l'anomenada "Acadèmia nova" aproximadament a partir de l'any 162 aC, donant-li una nova orientació, coneguda com a probabilisme, que matisava l'escepticisme d'Arcesilau de Pítana, l'escolarca més influent de l'Acadèmia mitjana. Fou adversari de tot dogmatisme.
Va ser molt coneguda i lloada la seva gran eloqüència, però, igual que Sòcrates i Arcesilau, no va deixar escrits, i la seva doctrina només es coneix mitjançant els seus deixebles. La seva orientació filosòfica es va forjar en pugna contra els epicuris i, especialment, contra l'estoïcisme de Crisip de Soli, fins al punt que, com conta Diògenes Laerci, Carnèades va dir que: «si no hi hagués Crisip, no hi hauria Carnèades».
Afirmava que el saber segur és impossible i que cap afirmació és indubtable. Com a exemple se'n diu que, cap a l'any 155 o 156 aC, en ocasió d'acudir en ambaixada a Roma, va argumentar un dia amb gran eloqüència i convenciment a favor de la justícia i, l'endemà, amb no menys eloqüència i convenciment, en contra d'aquesta. D'aquesta manera, volia manifestar la inseguretat dels raonaments que es basen en pressupòsits de què no es pot estar segur, i caricaturitzar la lògica estoica.

## Referències

* ↑ Diccionario de Filosofía (en castellà). Barcelona: SPES Editorial (edició especial per a RBA Editoriales), 2003, p. 33 (Biblioteca de Consulta Larousse). ISBN 84-8332-398-2.
# Batis d'Erlanger

La batis d'Erlanger (Batis erlangeri) és un ocell de la família dels platistèirids (Platysteiridae).

## Hàbitat i distribució

Habita boscos, matolls i vegetació de ribera des d'Etiòpia i Somàlia fins l'oest del Camerun i Angola.

## Referències

* ↑ «Batis d'Erlanger». Cercaterm. TERMCAT, Centre de Terminologia. Rev. 20/10/2021(català)
# Puerta de Moros

La Puerta de Moros era una de les portes d'accés a Madrid. Estava situada en el llenç de la muralla cristiana de Madrid, i ja propera a l'Alcàsser.

## Característiques

Les portes adjacents de la muralla cristiana eren la de Valnadú i la de la Vega. La de Moros, per trobar-se al costat del raval mudèjar, estava propera a la Placeta dels Carros, després plaça del Humilladero, entre el carrer de l'Almendro i la Cava Baja. Orientada al sud-oest, era la porta preferida per aquells que sortien cap a Toledo, i pel que sembla era similar a les torres de Serrans a València. Va ser destruïda en 1412 durant una revolta popular, però es va construir una altra en el segle xvi que és la que apareix en dibuix realitzat per Anton van der Wyngaerde en 1562. Després del seu enderrocament definitiu va donar lloc a un solar que amb el temps va esdevenir en la Plaça de Puerta de Moros, heretant el seu nom.

## Referències

* ↑ Juan Ortega Rubio, (1921),Historia de Madrid: Pueblos de su Provincia, Madrid, Imprenta municipal, pág. 199
# Willi Stoph

Willi Stoph (Berlín, 9 de juliol de 1914 - id. 13 d'abril de 1999) fou un polític alemany, Cap de Govern de la República Democràtica Alemanya (RDA) en els anys 1964-1973 i 1976-1989.
Membre del Partit Comunista d'Alemanya (KPD) des de 1931, participà en la fundació del Partit Socialista Unificat d'Alemanya (SED) a Alemanya Oriental el 1946 i el 1950 fou elegit membre del seu Comitè Central. Ocupà els càrrecs de ministre de l'Interior entre 1952 i 1955 i de ministre de Defensa entre 1956 i 1960.
Fou elegit diputat a la Cambra del Poble molts cops i el 1964 fou nomenat President del Consell de Ministres. Fou substituït el 1973 per a ser Cap d'Estat després de la mort de Walter Ulbricht fins al 1976, quan tornà a reincorporar-se al càrrec de primer ministre. Dimití en novembre de 1989 després de la caiguda del mur de Berlín.
Fou processat per corrupció després de la caiguda de la RDA, encara que finalment fou absolt de tots els càrrecs. Morí a Berlín el 1999.
# Carnunt

Carnunt (llatí: Carnuntum; grec antic Καρνοῦς, Karnus) era una antiga i important ciutat celta del nord de Pannònia a la part sud del Danubi. En queden restes a l'actual Haimburg.
Abans que Vindobona assolís la preeminència militar de la regió, Carnunt era una plaça important pels romans que hi tenien la flota del Danubi i la Legió XIV Gemina, després traslladades a Vindobona. S'han trobat inscripcions que la defineixen com a colònia romana, i altres que l'anomenen municipi. L'emperador Marc Aureli la va elegir com a centre de les operacions contra els marcomans i els quades, i hi va viure durant tres anys, i allí va escriure una part de les seves Meditacions. La ciutat tenia també una important fàbrica d'armament. Septimi Sever va ser proclamat emperador per l'exèrcit en aquesta ciutat, segons diu Deli Espartià.
Al segle iv Carnunt va ser ocupada pels germànics i destruïda. La flota i la legió es van traslladar a Vindobona, segons Ammià Marcel·lí. Valentinià la va reconstruir cap a l'any 370 i la va convertir en base per les seves operacions contra els quades. Sembla que es va recuperar la seva població i va tornar a ser la seu de la Legió XIV Gemina. Finalment la ciutat va ser destruïda en les guerres de l'edat mitjana contra els magiars. Titus Livi menciona un fort al que anomena Carnus, però no se sap si és Carnunt o un altre lloc situat a la Il·líria.

## Referències

* ↑ Vel·lei Patèrcul, 2015, p. 216.
* ↑ Smith, William (ed.). «Carnuntum». Dictionary of Greek and Roman Geography (1854). [Consulta: 14 febrer 2021].

## Bibliografia

* Vel·lei Patèrcul. Història romana. Fundació Bernat Metge, 2015. ISBN 9788498592580.
# San Gregorio Magno al Celio

San Gregorio Magno al Celio, és una església de Roma, part d'un monestir de monjos dels camaldolesos de l'Orde de Sant Benet. Està situada al turó Celi, davant del Palatí. Al costat de la basílica i el monestir hi ha un convent de monges i un refugi de persones sense sostre de l'orde fundada per Teresa de Calcuta, les Missioneres de la Caritat.
Agustí de Canterbury i els seus benedictins van ser enviats perGregori el Gran per evangelitzar Anglaterra l'any 597. L'aniversari per celebrar els 1.100 anys de la fundació de l'orde es va celebrar aquí amb la pregària de les vespres del dissabte 10 de març del 2012. Van assistir-hi prelats anglicans i catòlics, i la cerimònia va ser dirigida conjuntament pel Papa Benet XVI, i Rowan Williams, arquebisbe de Canterbury.

## El títol cardenalici de Santi Andrea e Gregorio al Monte Celio

El títol cardenalici de Santi Andrea e Gregorio al Monte Celio (en llatí: Titulus Sanctorum Andreæ et Gregorii ad Clivum Scauri) és un títol cardenalici instituït pel papa Gregori XVI el 8 de juny de 1839 per substituir el de Sant'Eusebio que va suprimir.

### Titulars

* Ambrogio Bianchi, O.S.B.Cam. (1839-1856)
* Michele Viale-Prelà (1856-1860)
* Angelo Quaglia (1861-1872)
* Henry Edward Manning (1875-1892)
* Herbert Vaughan (1893-1903)
* Alessandro Lualdi (1907-1927)
* Jusztinián György Serédi, O.S.B. (1927-1946)
* Bernard William Griffin (1953-1956)
* John Francis O'Hara, C.S.C. (1958-1960)
* José Humberto Quintero Parra (1961-1984)
* Edmund Casimir Szoka (1988-2014)
* Francesco Montenegro (2015-)

## Referències

* ↑ «Relics of St Teresa venerated in Rome following canonization» (en anglès). Vatican Radio, 05-09-2016 [Consulta: 15 gener 2021].
# Eudy Simelane

Eudy Simelane (KwaThema, 11 de març de 1977 - KwaThema, 27 d'abril de 2008) va ser una futbolista sud-africana, que va jugar internacionament amb la selecció de Sud-àfrica. Va ser violada i assassinada per la seva orientació sexual LGBT a la seva ciutat natal.

## Trajectòria

Nascuda l'11 de març de 1977 a la localitat de KwaThema, a la província de Gauteng, a Sud-àfrica, va jugar com a migcampista al Springs Home Sweepers FC i a la selecció de Sud-àfrica. També va entrenar quatre equips i estava estudiant per ser àrbitra.

## Mort

El 27 d'abril de 2008 es va trobar el seu cadàver parcialment despullat en un rierol de KwaThema. Havia estat segrestada, violada en grup, colpejada i apunyalada fins a 27 vegades a la cara, el pit i les cames. Va ser una de les primeres dones a viure obertament com a lesbiana a KwaThema. Un informe de l'ONG internacional ActionAid, amb el suport de la Comissió de Drets Humans de Sud-àfrica, va suggerir que el seu assassinat va ser un delicte d'odi comès contra ella a causa de la seva orientació sexual. Segons The Triangle Project, organització local en pro dels drets de lesbianes, gais, bisexuals i transsexuals, la pràctica de la «violació correctiva» està molt estesa a Sud-àfrica, per la qual els homes violen lesbianes suposadament per «curar-les» de la seva orientació sexual.
L'11 de febrer de 2009 va començar el judici contra quatre presumptes agressors a Delmas, Mpumalanga. Un dels quatre presumptes agressors es va declarar culpable de la violació i assassinat i va ser condemnat a 32 anys de presó. El setembre de 2009, un altre va ser condemnat per assassinat, violació i robatori, i condemnat a cadena perpètua més 35 anys, però els dos acusats restants van ser absolts.

## Honors

En honor seu, el 2009 es va erigir un pont en miniatura a KwaThema.

## Referències

* 1 2 3 4 5 Kelly, Annie. «Raped and killed for being a lesbian: South Africa ignores 'corrective' attacks» (en anglès). TheGuardian.com, 12-03-2009. [Consulta: 27 abril 2022].
* 1 2 Watson, Keely. «Eudy Simelane - the international footballer murdered for being gay» (en anglès). BBC Sport, 12-02-2021. [Consulta: 12 febrer 2021].
* ↑ «Tribute To The Late Former Banyana Banyana Player, Eudy Simelane» (en anglès). SAFA.net, 01-05-2008. Arxivat de l'original el 2011-09-29. [Consulta: 27 abril 2022].
* ↑ «Joburg Pride Wall of Rememberance (sic)» (en anglès). GMax.co.za, 03-10-2008. Arxivat de l'original el 2009-10-01. [Consulta: 27 abril 2022].
* 1 2 Khupiso, Victor. «Eudy Simelane honoured posthumously» (en anglès). TheTimes.co.za, 30-04-2009. Arxivat de l'original el 30 abril 2009. [Consulta: 27 abril 2022].
* ↑ «Stop the Violence - Live Updates from South Africa» (en anglès). HRW.com, 11-02-2009. Arxivat de l'original el 17 desembre 2009. [Consulta: 14 març 2009].
* ↑ «Life for killing lesbian activist» (en anglès). News24.com, 23-09-2009. [Consulta: 23 febrer 2012].

## Enllaços externs

* Araujo, Dusty. «Stop the Violence - Live Updates from South Africa» (pdf) (en anglès). Human Rights Watch - Asylum Law, 11-02-2009. Arxivat de l'original el 4 juliol 2013. [Consulta: 23 febrer 2012].
# Batis d'ulleres carunculades

La batis d'ulleres carunculades (Platysteira tonsa) és un ocell de la família dels platistèirids (Platysteiridae).

## Hàbitat i distribució

Habita la selva pluvial, localment a les terres baixes de Costa d'Ivori, sud de Nigèria, sud de Camerun, el Gabon, sud-oest de la República Centreafricana, i nord-est i est de la República Democràtica del Congo.

## Referències

* ↑ «Batis d'ulleres carunculades». Cercaterm. TERMCAT, Centre de Terminologia. Rev. 20/10/2021(català)
# Friendship People North-Caucasus Stage Race

El Friendship People North-Caucasus Stage Race és una competició ciclista per etapes que es disputa al Caucas del Nord (Rússia).

## Palmarès

| Any | Vencedor | Segon | Tercer |
| 2009 | Serguei Firsànov | Aleksandr Budaraguin | Anton Samokhvalov |
| 2010 | Serguei Firsànov | Dmytro Kosyakov | Evgeny Bachyn |
| 2011 | Serguei Firsànov | Maksim Razumov | Ilnur Zakarin |
| 2012 | Alexander Rotyakov | Sergey Nikolaev | Dimitry Samokhvalov |
| 2013 | Sergey Belykh | Anton Samokhvalov | Dmitry Mokrov |
| 2014 | Igor Frolov | Ilya Gorodnichev | Kirill Sinitsyn |
| 2015 | Anton Samokhvalov | Sergey Belykh | Dimitry Samokhvalov |
| 2016 | Nikolay Cherkasov | Petr Rikunov | Stepan Kurianov |
| 2017 | Igor Frolov | Sergey Belykh | Roman Kustadinchev |
| 2018 | Anton Vorobyev | Dmitriy Markov | Sergey Belykh |

## Enllaços externs

* Palmarès a sitiodeciclismo.net
# Kudummul

Kudummul, esmentada també com Kotumble i Qotanbul, és una petita illa rocosa, a la mar Roja, a la costa de la Regió d'Asir a la frontera entre l'Aràbia Saudita i el Iemen, enfront d'Hamida (al-Midi), notable per la seva vegetació (estudiada pel botànic Ehrenberg) i per unes mines de ferro ja esmentades vers el 1200.

## Referències

* Grohmann, Adolf. " Kudummul". Encyclopaedia of Islam, primera edició (1913-1936). Editada per M. Th. Houtsma, T.W. Arnold, R. Basset, R. Hartmann. Brill Online, 2012. 14 d'abril de 2012 <http://referenceworks.brillonline.com/entries/encyclopaedia-of-islam-1/kudummul-SIM_4306> i també en línia aquí
# Willi Schulz

Willi Schulz (Bochum, 4 d'octubre de 1938) fou un futbolista alemany de la dècada de 1960.
Fou 66 cops internacional amb la selecció alemanya amb la qual participà en la Copa del Món de futbol de 1962, a la Copa del Món de futbol de 1966 i a la Copa del Món de futbol de 1970.
Pel que fa a clubs, defensà els colors de FC Schalke 04 i Hamburger SV.

## Referències

* ↑ Havekost, Folke; Stahl, Volker; Vinke, Hans. Fußballweltmeisterschaft 1970 Mexiko (en alemany). Agon Sportverlag, 2005, p. 111.
* ↑ Arnhold, Matthias. «Willi Schulz - International Appearances». RSSSF, 25-08-2016. [Consulta: 31 agost 2016].
* ↑ «German Soccer Personalities». abseits-soccer.com. Arxivat de l'original el 2008-12-22. [Consulta: 9 febrer 2018].
* ↑ Arnhold, Matthias. «Willi Schulz - Matches and Goals in Bundesliga». RSSSF, 25-08-2016. [Consulta: 31 agost 2016].
* ↑ «Willi Schulz» (en alemany). Kicker. [Consulta: 31 agost 2016].
* ↑ Willi Schulz a National-Football-Teams.com (anglès)
* ↑ Willi Schulz Fitxa a Fussballdaten
* ↑ Willi Schulz a worldfootball.net
# Passos coberts de Guiró

Els Passos coberts de Guiró és una obra de la Torre de Cabdella (Pallars Jussà) inclosa a l'Inventari del Patrimoni Arquitectònic de Catalunya.

## Descripció

Passadís del interior del poble fet amb materials del país i que reflecteix les qualitats urbanes que es poden assolir i també els afegits que malmeten aquests espais urbans.

## Referències

* ↑ «Passos coberts de Guiró». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 setembre 2017].